
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ 


Αρ. Φύλλου 136 


21 Φεβρουάριου 2002 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Χαρακτηρισμός ως διατηρητέου του ογκομετρικού 
περιγράμματος, της χρήσης εστιατορίου και ανα¬ 
ψυχής και του περιβάλλοντος χώρου (Πευκώνα - 
Κήπου) των κέντρων «Χαμόδρακας» και «Ψαράς» 
της Αρετσούς (Ν. Κρήνης) του Δήμου Καλαμαριάς 
του Νομού Θεσσαλονίκης και καθορισμός ειδικών 

όρων και περιορισμών δόμησή τους. 1 

Χαρακτηρισμός ως διατηρητέων των κτιρίων που βρί¬ 
σκονται στην Κοζάνη και επί της οδού Ζαφειράκη 
αριθ. 2 και καθορισμός ειδικών όρων και περιορι¬ 
σμών δόμησής τους, φερομένων ως ιδιοκτησίας Γ. 
Τσουμή, I. Χαλκιά, Θ.Χ Η Προδρόμου, Ευδ. Μαρκο- 


γιάννη κ.α. 2 

Καθορισμός όρων και περιορισμών δόμησης για την 
κατασκευή Κέντρου Αθλητισμού και Αναιμυχής 
στην κτηματική περιοχή του Δ.Δ Κοίλωντου δήμου 

Κοζάνης. 3 

Ανάκληση της 39/12.1.2000 απόφασης του Γενικού 
Γραμματέα Περιφέρειας Θεσσαλίας. 4 


ΑΠΟΦΑΣΕΙ Σ 

Αριθ. 828 (1) 

Χαρακτηρισμός ως διατηρητέου του ογκομετρικού περι¬ 
γράμματος, της χρήσης εστιατορίου και αναψυχής και 
του περιβάλλοντος χώρου (Πευκώνα - Κήπου) των κέ¬ 
ντρων «Χαμόδρακας» και «Ψαράς» της Αρετσούς (Ν. 
Κρήνης) του Δήμου Καλαμαριάς του Νομού Θεσσαλο¬ 
νίκης και καθορισμός ειδικών όρων και περιορισμών 
δόμησή τους. 

Ο ΥΠΟΥΡΓΟΣ ΜΑΚΕΔΟΝΙΑΣ - ΘΡΑΚΗΣ 

Έχοντας υπόψη: 

1. Τις διατάξεις: 

Του Ν. 1577/1985 (ΦΕΚ Α' 210) «Γενικός Οικοδομικός 
Κανονισμός» και ειδικότερα του άρθρου 4 αυτού, όπως το 
άρθρο αυτό τροποποιήθηκε με το Ν. 1772/1988 (ΦΕΚ Α' 
91), συμπληρώθηκε με το άρθρο 22 του Ν. 2300/1985 


(ΦΕΚ Α' 69) και αντικαταστάθηκε με το άρθρο 3 του Ν. 
2831/2000 (ΦΕΚΑ'140) «Τροποποίηση των διατάξεων του 
Ν. 1577/1985 «Γενικός Οικοδομικός Κανονισμός και άλ¬ 
λες πολεοδομικές διατάξεις». 

Του Π.Δ. 358/1986 (ΦΕΚ Α' 158) «Καθορισμός αρμοδιο¬ 
τήτων Υπουργείου Βόρειας Ελλάδας» και ειδικότερα του 
άρθρου 2 παρ. δ (αα) και (δδ), που αναφέρονται στο χα¬ 
ρακτηρισμό κτιρίων ως διατηρητέων ή οικισμών ή τμημά¬ 
των αυτών ως παραδοσιακών και στην προστασία των 
ιστορικών τόπων, αντίστοιχα. 

Του Π.Δ. 331/2001 (ΦΕΚ Α 221) «Οργανισμός Υπουργεί¬ 
ου Μακεδονίας- Θράκης». 

Του άρθρου 29'Ατού Ν. 1558/1985 «Κυβέρνηση και Κυ¬ 
βερνητικά Όργανα» (Α' 137), που προστέθηκε με το άρ¬ 
θρο 27 του Ν. 2081/1992 (Α' 154) και αντιστάθηκε με την 
παραγρ. 2 ατού άρθρου 1 του Ν. 2469/1997 (Α'38). 

2. Την απόφαση Υ. 704/19.8.1988 (ΦΕΚ 575 Β')του Πρω¬ 
θυπουργού, για τη μετονομασίατου Υπουργείου Βόρειας 
Ελλάδας σε Υπουργείο Μακεδονίας - Θράκης. 

3. Την απόφασή μας 6133/16-10-2000 (ΦΕΚ 758/τ.Δ./9- 
11-2000), για χαρακτηρισμό ως διατηρητέου του ογκομε¬ 
τρικού περιγράμματος, της χρήσης εστιατορίου και ανα¬ 
ψυχής και του περιβάλλοντος χώρου (Πευκώνα-Κήπου) 
του κέντρου «ΡΕΜΒΗ» της Αρετσούς (Νέας Κρήνης) του 
Δήμου Καλαμαριάς του Νομού Θεσσαλονίκης και για κα¬ 
θορισμό ειδικών όρων και περιορισμών δόμησής του, που 
αποτελεί ενιαίο σύνολο με τα διατηρούμενα με την από¬ 
φασή μας αυτή κέντρα της ίδιας περιοχής «Χαμόδρακας» 
και «Ψαράς». 

4. Την απόφαση 12122/2761/13-5-1999 (ΦΕΚ 419/τ.Δ./ 
14-6-1999) του Υπουργείου Περιβάλλοντος, Χωροταξίας 
και Δημοσίων Έργων «Τροποποίηση του Γενικού Πολεο- 
δομικού Σχεδίου (Γ.Π.Σ.) του Δήμου Καλαμαριάς (Ν. Θεσ¬ 
σαλονίκης)», όπου προβλέπεται η διατήρηση υφισταμέ¬ 
νων παλαιών αναψυκτηρίων-ταβερνών. 

5. Το έγγραφο 9247/19-3-2001 του Δημάρχου Καλαμα¬ 
ριάς, για την ανάγκη προστασίας της ιστορικής παραλια¬ 
κής περιοχής, όπου τα κέντρα «Ρέμβη», «Χαμόδρακας», 
«Ψαράς» και «Μαρίδα». 

6. Την από 16-7-2001 αιτιολογική έκθεση της Διεύθυν¬ 
σης Πολιτισμού (σήμερα Δ/νση Κοινωνικής- Πολιτιστικής 
Ανάπτυξης και Επικοινωνίας) του Υπουργείου Μακεδο- 
νίας-ΘράκηςπροςτοΔήμο Καλαμαριάς (έγγραφοαυτής 
3116/16-7-2001) και το έγγραφο 7303/28-11-2001 της 

ίδιας Διεύθυνσης, για την επίσπευση αποστολής από το 
Δήμο Καλαμαριάς των στοιχείων ανάρτησης και δημοσί¬ 
ευσης της από 16-7-2001 αιτιολογικής έκθεσης. 

7. Το γεγονός ότι ο Δήμος Καλαμαριάς δεν απέστειλε 
εμπρόθεσμα, ούτε μέχρι σήμερα (11-2-2002) τα προβλε- 
πόμενα από την παρ. 2α του άρθρου 3 του Ν. 2831/2000 
(Α140) στοιχεία ανάρτησης και δημοσίευσης της από 16- 
7-2001 αιτιολογικής έκθεσης και επομένως, σύμφωνα με 
το νόμο, η περαιτέρω διαδικασία χαρακτηρισμού συνεχί¬ 
ζεται μετά την πάροδο ενός μήνα από την αποστολή της 
έκθεσης στο Δήμο Καλαμαριάς. 

8. Την από 11-10-2001 (αρ. πρωτ. Υ.ΜΑ.Θ. 7303/12-10- 
2001) ένσταση των Γεωργίου Χάρου και Νικολάου Καράί- 
σκάκη, ιδιοκτητών του παραλιακού κέντρου «Μαρίδα» 
της Αρετσούς (Ν. Κρήνης) του Δήμου Καλαμαριάςτου Ν. 
Θεσσαλονίκης, με την οποία ζητείται «να εξαιρεθεί από το 
χαρακτηρισμό, ως διατηρητέου, το παραλιακό κέντρο 
αναψυχής «ψαροταβέρνα Μαρίδα», αποφασίζουμε: 

I. Χαρακτηρίζουμε ως διατηρητέο: 

• το ογκομετρικό περίγραμμα, στην αρχική του μορφή, 

• τη χρήση εστιατορίου και αναψυχής, και 

• τον περιβάλλοντα χώρο (Πευκώνα-Κήπο) 

των κέντρων «Χαμόδρακας» και «Ψαράς» της Αρετσούς 
(Ν. Κρήνης), του Δήμου Καλαμαριάςτου Νομού Θεσσα¬ 
λονίκης, για τους εξής κυρίως λόγους: 

1. Η περιοχή της παραλίας της Αρετσούς (Ν. Κρήνης) 
του Δήμου Καλαμαριάς, όπου και τα κέντρα «Χαμόδρα¬ 
κας» και «Ψαράς», καθώς και αυτό της Ρέμβης (Αρετσού 
ή Ρύσιον των αλιέων) αποτέλεσε τόπο εγκατάστασης 
προσφύγων από το ομώνυμο ελληνικό προάστιο της Κων¬ 
σταντινούπολης κατά την περίοδο 1923-25. 

Εκτός από τις προσφυγικές κατοικίες κατασκευάστη¬ 
καν εδώ την περίοδο του μεσοπολέμου επαύλεις με αξιό¬ 
λογη αρχιτεκτονική, ορισμένες από τις οποίες διασώζο¬ 
νται μέχρι και σήμερα. 

Στην παραλιακή ζώνη κατασκευάστηκαν αρχικά ξύλινες 
σκάλες για την προσάραξη μικρών σκαφών και πρόχειρες 
κατασκευές όπως καφενεία, για την εξυπηρέτηση μεγά¬ 
λου αριθμού οικογενειών αλιέων. 

Με την πάροδο του χρόνου η μετασκευή και οι επεκτά¬ 
σεις αρχικών παραπηγμάτων, η αντιμετώπιση του φυσικού 
περιβάλλοντος χώρου των διαμορφώσεων και των υπαί¬ 
θριων συνοδευτικών εγκαταστάσεων ακολούθησαν τις οι¬ 
κονομικές και κοινωνικές συνθήκες που επικρατούσαν. 

Στο πλαίσιο αυτό εντάχθηκαν οι μορφολογικές επιλύ¬ 
σεις και η επιλογή των υλικών των κτιρίων «Χαμόδρακας» 
και «Ψαράς». 

Στη σημερινή κατάσταση, οι εκσυγχρονισμένες εγκατα¬ 
στάσεις υγειονομικού ενδιαφέροντος (ψαροταβέρνες) απέ¬ 
χουν σημαντικά από τις προγενέστερες γραφικές φάσεις. 

Η συγκεκριμένη περιοχή αποτελεί τόπο συλλογικών 
δράσεων και μνήμης, αναφορά στην εξέλιξη της μορφο¬ 
λογίας του χώρου, θέση με φυσικό ενδιαφέρον και επο¬ 
μένως είναι αναγκαίο να προστατευθεί. 

Πρόκειται για μια από τις ελάχιστες θέσεις προσέγγι¬ 
σης της θάλασσας από το κοινό με χρήση αναψυχής μέ¬ 
σα σε ζώνη πράσινου που θα πρέπει να παραμείνει και στο 
μέλλον, όπως προβλέπει και η μελέτη αναθεώρησης του 
ΓΠΣτου Δήμου Καλαμαριάς. 

Τα παραλιακά κέντρα στην περιοχή της Αρετσούς είναι 
γνωστά σε όλους τους Θεσσαλονικείς (και όχι μόνο), εδώ 
και πολλές δεκαετίες ως προσφιλείς τόποι συνάντησης 
αναψυχής και επαφής των κατοίκων με τη θάλασσα. 


Υπήρξαν τόποι συνάντησης σημαντικών ιστορικών προ¬ 
σωπικοτήτων και η εικόνα τους είναι συνυφασμένη με το 
παραλιακό τοπίο, το Θερμαϊκό και τη συλλογική μνήμη 
των Θεσσαλονικέων. 

Ο Δήμος Καλαμαριάς αναγνωρίζοντας την ιστορική και 
αισθητική σημασία των κέντρων αυτών επεδίωξε και επέ¬ 
τυχε να ενταχθεί ειδικός όρος στην πρόσφατη Αναθεώ¬ 
ρηση του Γενικού Πολεοδομικού του Σχεδίου (ΦΕΚ 
419/τ.Δ'/14-6-1999) για «τη διατήρηση υφισταμένων πα¬ 
λαιών αναψυκτηρίων-ταβερνών» στην παραλιακή ζώνη. 

Μετά το χαρακτηρισμό ως διατηρητέου του ογκομετρι¬ 
κού περιγράμματος, της χρήσης εστιατορίου και αναψυ¬ 
χής και του περιβάλλοντος χώρου (Πευκώνα-Κήπου) του 
παραλιακού κέντρου «Ρέμβη» της ίδιας περιοχής (από¬ 
φαση 6133/16-10-2000 - ΦΕΚ 758/τ.Δ/9-11-2000 του 
Υπουργού Μακεδονίας - Θράκης), κρίνεται αναγκαίος ο 
αντίστοιχος χαρακτηρισμός των επίσης παραλιακών κέ¬ 
ντρων «Χαμόδρακας» και «Ψαράς», ώστε να ολοκληρωθεί 
το καθεστώς προστασίας της ιστορικής αυτής περιοχής 
του Δήμου Καλαμαριάς, τα παραλιακά κέντρα του οποίου 
αποτελούν ενιαίο φυσικό, αισθητικό και ιστορικό σύνολο 
και τη βάση για την πολεοδομική ανάπλαση της συγκε¬ 
κριμένης παραλιακής ζώνης από το Δήμο Καλαμαριάς. 

Τα συγκεκριμένα κέντρα μαζί με αυτό της «Ρέμβης» 
αποτελούν εδώ και μισό περίπου αιώνα το χώρο αναψυ¬ 
χής των Θεσσαλονικέων και των επισκεπτών της πόλης 
της Θεσσαλονίκης. 

Σ’ αυτό το χώρο έγιναν κατά τη διάρκεια των δεκαετιών 
1960, 1970 σημαντικές εκδηλώσεις, που είχαν ως αποτέ¬ 
λεσμα την πολιτιστική και οικονομική εικόνα της Θεσσα¬ 
λονίκης. 

Τα ίδια κέντρα «Ρέμβη», «Χαμόδρακας» και «Ψαράς» 
υπήρξαν ο χώρος όπου σύχναζαν οι οικονομικοί παράγο¬ 
ντες της Θεσσαλονίκης και επώνυμοι επιστήμονες και 
καλλιτέχνες απ’ όλη την Ελλάδα. Από εδώ πέρασαν προ¬ 
σωπικότητες των γραμμάτων, της τέχνης και ακόμη Έλ¬ 
ληνες και ξένοι πολιτικοί. 

Αποτέλεσαν και αποτελούν επομένως τα κέντρα αυτά 
και ο περιβάλλων χώρος στολίδι αναψυχής και στοιχείο 
ιστορίας της πόλης, διατηρώντας μνήμες και συνήθειες 
του πληθυσμού της. 

Για το λόγο αυτό η συγκεκριμένη διατήρηση των τριών 
κέντρων, όπως και αυτή του κέντρου «Ρέμβη», βρίσκει 
απόλυτα σύμφωνους τόσο την 4η Εφορεία Νεωτέρων 
Μνημείων, όσο και το Δήμο Καλαμαριάς. 

Η προστασία του φυσικού περιβάλλοντος και η ανάγκη 
διατήρησης και ανάδειξης του ιδιαίτερου πολεοδομικού, 
αισθητικού και ιστορικού χαρακτήρα των συγκεκριμένων 
κέντρων και της ευρύτερης περιοχής, δικαιολογούν πλή¬ 
ρως την κήρυξη ως διατηρητέου του ογκομετρικού περι¬ 
γράμματος του «Χαμόδρακα» και του «Ψαρά», στην αρχι¬ 
κή τους μορφή, της χρήσης εστιατορίου και αναψυχής και 
του περιβάλλοντα χώρου (πευκώνα- άλλων δένδρων-κή- 
που) αυτών. 

2. Επιτρέπεται η ανακατασκευή των κτιρίων στο αρχικό 
ογκομετρικό περίγραμμα, καθώς επίσης η επισκευή, ο εκ¬ 
συγχρονισμός των εγκαταστάσεων, η στατική ενίσχυση, 
η εσωτερική διαρρύθμιση των υφισταμένων κτιρίων, για 
λόγους στατικούς και λειτουργικούς, χωρίς αλλοίωση 
του αρχικού ογκομετρικού περιγράμματος αυτών. 

3. Για την ανακατασκευή των κτιρίων και για κάθε επέμ¬ 
βαση στο εσωτερικό ή στο εξωτερικό των υφισταμένων 
κτιρίων, καθώς επίσης και για την τοποθέτηση επιγραφών 

και διαφημίσεων απαιτείται ο έλεγχος της μελέτης από 
την Επιτροπή Αρχιτεκτονικού και Πολεοδομικού Ελέγχου 
(ΕΠΑΕ) και έγκριση αυτής από τη Διεύθυνση Πολιτισμού 
(σήμερα Διεύθυνση Κοινωνικής- Πολιτιστικής Ανάπτυξης 
και Επικοινωνίας) του Υπουργείου Μακεδονίας - Θράκης. 

II. Αποδεχόμαστε την από 11-10-2001 (αρ. πρωτ. Υ.ΜΑ. 
Θ. 7303/12-10-2001) ένσταση των Γεωργίου Χάρου και 
Νικολάου Καράίσκάκη και δεν χαρακτηρίζουμε ως διατη¬ 
ρητέο το παραλιακό κέντρο ιδιοκτησίας τους, με την επω¬ 
νυμία «Μαρίδα» της Αρετσούς (Ν. Κρήνης) του Δήμου Κα¬ 
λαμαριάς του Ν. Θεσσαλονίκης. 

• Κατά της αποφάσεως αυτής μπορεί να ασκηθεί το έν¬ 
δικο μέσο της αιτήσεως ακυρώσεως ενώπιον του Συμ¬ 
βουλίου της Επικράτειας, σύμφωνα με τις διατάξεις του 
άρθρου 46 του Π.Δ. 18/1989 «Κωδικοποίηση Διατάξεων 
νόμων για το Συμβούλιο της Επικράτειας». 

• Κάλυψη δαπάνης: Από τις διατάξεις αυτής της απόφα¬ 
σης δενπροκαλείται δαπάνη σε βάρος του κρατικού προϋ¬ 
πολογισμού ή του προϋπολογισμού του οικείου Ο.Τ.Α. 

• Η ισχύς της απόφασης αυτής αρχίζει από τη δημοσί¬ 
ευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 11 Φεβρουάριου 2002 

ΟΥΠΟΥΡΓΟΣ 

ΓΕΩΡΓΙΟΣ ΠΑΣΧΑΛΙΔΗΣ 

- ♦ - 

Αριθ. 9609/2001 (2) 

Χαρακτηρισμός ως διατηρητέων των κτιρίων που βρί¬ 
σκονται στην Κοζάνη και επί της οδού Ζαφειράκη 
αριθ. 2 και καθορισμός ειδικών όρων και περιορισμών 
δόμησήςτους, φερομένων ως ιδιοκτησίας Γ. Τσουμή, 

I. Χαλκιά, Θ.Χ Η Προδρόμου, Ευδ. Μαρκογιάννη κ.α. 

Ο ΥΠΟΥΡΓΟΣ ΜΑΚΕΔΟΝΙΑΣ-ΘΡΑΚΗΣ 

Έχοντας υπόψη: 

1. Τις διατάξεις: 

• Του Ν. 1577/1985 (Φ.Ε.Κ. 210 Α') «Γενικός Οικοδομι¬ 
κός Κανονισμός» και ειδικότερα του άρθρου 4 αυτού, 
όπως το άρθρο αυτό τροποποιήθηκε με το Ν. 1772/1988 
(ΦΕΚ Α’ 91), συμπληρώθηκε με το άρθρο 22 του 
Ν.2300/1995 (ΦΕΚ Α’ 69) και αντικαταστάθηκε με το άρ¬ 
θρο 3 του Ν. 2831/2000 (ΦΕΚΑ' 140), «τροποποίηση των 
διατάξεωντου Ν. 1577/1985 «Γενικός Οικοδομικός Κανο¬ 
νισμός» και άλλες πολεοδομικές διατάξεις». 

• Του Π.Δ. 358/1986 (Φ.Ε.Κ. Α' 158) «Καθορισμός αρ¬ 
μοδιοτήτων Υπουργείου Βόρειας Ελλάδας και ειδικότερα 
του άρθρου 2 παρ. δ (αα) και (δδ), που αναφέρονται στο 
χαρακτηρισμό κτιρίων ως διατηρητέων ή οικισμών ή τμη¬ 
μάτων αυτών ως παραδοσιακών και στην προστασία των 
ιστορικών τόπων, αντίστοιχα. 

• Του Π.Δ. 331/2001 (ΦΕΚΑ'221) «ΟργανισμόςΥπουρ¬ 
γείου Μακεδονίας - Θράκης». 

• Του άρθρου Α' 29 του Ν. 1558/1985 «Κυβέρνηση 
και Κυβερνητικά Όργανα Α' 137) που προστέθηκε με 
το άρθρο 27 του Ν.2081/1992 (Α' 154) και αντικατα- 
στάθηκε με την παρ. 2 α του άρθρου 1 του Ν. 2469/ 
1997 (Α' 38). 

2. Την απόφαση Υ.704/19.8.1988 (Φ.Ε.Κ. 575 Β') του 
Πρωθυπουργού, για τη μετονομασίατου Υπουργείου Βό¬ 
ρειας Ελλάδας σε Υπουργείο Μακεδονίας Θράκης. 


3. Την γνωμοδότηση 15/13-6-2001 της αρμόδιας ΕΠΑΕ 
και το έγγραφο 7564/8-6-2001 του Δήμου Κοζάνης. 

4. Την από 11-7-2001 αιτιολογική έκθεση της Διεύθυν¬ 
σης Πολιτισμού του Υπουργείου Μακεδονίας - Θράκης. 

5. Την από 10-8-2001 απάντηση ένσταση των εκ των 
ιδιοκτητών του υπόψη κτιρίου Θ. Χατζηπροδρόμου και 
Ευδ. Μαρκογιάννη. 

6. Την από 25-1-2002 εξέταση της παραπάνω ενστάσε- 
ως,αποφασίζουμε: 

1. Χαρακτηρίζονται ως διατηρητέα τα κτίσματα που βρί¬ 
σκονται στη οδό Ζαφειράκη 2 της Κοζάνης (κυρίως κατοι¬ 
κία, βοηθητικό διώροφο κτίσμα, αυλόπορτα και τοίχοι αυ¬ 
λής), φερόμενα ως ιδιοκτησίας των Γ. Τσουμή, I Χαλκιά, 
Θ. Χ Η Προδρόμου, Ευδ. Μαρκογιάννη κ.α. όπως φαίνονται 
στο συνημμένο τοπογραφικό διάγραμμα που θεωρήθηκε 
από τη Δ/νση Πολιτισμού του Υ.ΜΑ.Θ. και που σε σμί¬ 
κρυνση αντίτυπό του δημοσιεύεται με την απόφαση αυτή, 
για τους παρακάτω κυρίως λόγους: 

• Τα κτίσματα αυτά είναι από τα ελάχιστα παραδοσια¬ 
κά που έχουν απομείνει πλέον στην Κοζάνη. Διατηρούν 
αξιόλογα κατασκευαστικά και λειτουργικά στοιχεία της 
τοπικής αρχιτεκτονικής, όπως τα λιθόκτιστα θολωτά υπό¬ 
γεια της κύριας κατοικίας, οι ξύλινες πόρτες κ.α.. Αποτε¬ 
λούν ένα σύνολο-μαρτυρία για τον τρόπο ζωής των κα¬ 
τοίκων της πόλης σε πολύ παλαιότερες εποχές. 

• Δεν χαρακτηρίζονται ως διατηρητέα η νεώτερη προ¬ 
σθήκη και ο εξώστης στη όψη του κυρίως κτιρίου. Αυτά με 
έγκριση της ΕΠΑΕ καιτηςΔ/νσης Πολιτισμού μπορούν να 
απομακρυνθούν σε μια προσπάθεια επαναφοράς, κατά 
το δυνατόν, του κτιρίου στην αρχική μορφή του. 

2. Στα χαρακτηριζόμενα ως διατηρητέα κτίρια απαγο¬ 
ρεύεται κάθε αφαίρεση, αλλοίωση ή καταστροφή των επί 
μέρους αρχιτεκτονικών και διακοσμητικών στοιχείων τους. 

3. Επιτρέπεται η επισκευή, ο εκσυγχρονισμός των εγκα¬ 
ταστάσεων, η στατική ενίσχυση και η εσωτερική διαρρύθ¬ 
μιση των κτιρίων, εφ’ όσον δεν αλλοιώνεται ο γενικός αρ¬ 
χιτεκτονικός χαρακτήρας τους. 

4. Απαγορεύεται η τοποθέτηση κάθε είδους επιγραφών 
και διαφημίσεων σε οποιαδήποτε θέση των κτιρίων. Επι¬ 
τρέπεται μόνο η τοποθέτηση επιγραφών μικρών διαστά¬ 
σεων στην ελληνική γλώσσα, που να πληροφορούν για τη 
χρήση των χώρων των κτιρίων. 

5. Για οποιαδήποτε παρέμβαση στο εσωτερικό και εξω¬ 
τερικό των διατηρητέων κτιρίων, όπως και για τη τοποθέ¬ 
τηση επιγραφών, απαιτείται έλεγχος της Επιτροπής Πο- 
λεοδομικού και Αρχιτεκτονικού (ΕΠΑΕ) και της Διεύθυν¬ 
σης Πολιτισμού του Υπουργείου Μακεδονίας - Θράκης. 

6. Κατά της αποφάσεως αυτής μπορεί να ασκηθείτο έν¬ 
δικο μέσο της αιτήσεως ακυρώσεως ενώπιον του Συμ¬ 
βουλίου της Επικράτειας, σύμφωνα με τις διατάξεις του 
άρθρου 46 του Π.Δ. 18/1989 «Κωδικοποίηση Διατάξεων 
νόμων για το Συμβούλιο της Επικράτειας». 

7. Κάλυψη δαπάνης: Από τις διατάξεις αυτής της απόφα¬ 
σης δεν προκαλείται δαπάνη σε βάρος του κρατικού προϋ¬ 
πολογισμού ή του προϋπολογισμού του οικείου Ο.Τ.Α.. 

8. Η ισχύς της απόφασης αυτής αρχίζει από τη δημοσί¬ 
ευσή της στην Εφημερίδα της Κυβερνήσεως. 

Η απόφαση αυτή να δημοσιευτεί στην Εφημερίδα της 
Κυβερνήσεως. 

Θεσσαλονίκη, 11 Φεβρουάριου 2002 

Ο ΥΠΟΥΡΓΟΣ 

ΓΕΩΡΓΙΟΣ ΠΑΣΧΑΛΙΔΗΣ 

Αριθ. ΠΕ.ΧΩ 175 ( 3 ) 

Καθορισμός όρων και περιορισμών δόμησης για την κα¬ 
τασκευή Κέντρου Αθλητισμού και Αναιμυχής στην κτη¬ 
ματική περιοχή του Δ.Δ Κοίλων του δήμου Κοζάνης. 

Η ΓΕΝΙΚΗ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΔΥΤΙΚΗΣ ΜΑΚΕΔΟΝΙΑΣ 
Έχοντας υπόψη: 

1. Το Ν 2503/97 (ΦΕΚ 107Α/30-5-97) περί «Διοίκησης, 
Οργάνωσης, στελέχωσης της Περιφέρειας, ρύθμιση θε¬ 
μάτων για την Τοπική Αυτοδιοίκηση και άλλων διατάξε¬ 
ων». 

2. Το με αρ. 404/89 Π.Δ/γμα (ΦΕΚ 173 Α'/16-6-1989) 
«Αναδιάρθρωση και σύσταση Διευθύνσεων Περιφέρειας 
του Υπουργείου ΠΕ.ΧΩ.ΔΕ». 

3. Το Ν. 2647/98 (ΦΕΚ 237 Α 22-10-98) περί «Μεταβίβα¬ 
σης αρμοδιοτήτων στις Περιφέρειες και στην Αυτοδιοί¬ 
κηση και άλλες διατάξεις» και ειδικότερα το άρθ. 1 παρ. Γ 
6 αυτού. 

4. Τις διατάξεις του άρθρου 9του από 6 -10/17-10-1978 
ΦΕΚ 538Δ Π.Δ. περί καθορισμού των όρων και περιορι¬ 
σμών δόμησης των γηπέδων των κείμενων εκτός των ρυ¬ 
μοτομικών σχεδίων πόλεων κ.λ.π. 

5. Το με αρ. πρωτ. ΤΥ-Δα/Φ300/756/3008 έγγραφο της 
Γ ενικής Γ ραμματείας Αθλητισμού του ΥΠ.ΠΟ για τον κα¬ 
θορισμό των όρων δόμησης κατασκευής Κέντρου Αθλη¬ 
τισμού και Αναψυχής στο Δ.Δ Κοίλων του δήμου Κοζάνης. 

6. Το με αρ. πρωτ. 6076/30-11-01 έγγραφο της Δ/νσης 
ΔΕΣΕ Περ .Δυτ. Μακεδονίας. 

7. Το με αρ. πρωτ. 836/14-1-02 έγγραφο της Δ/νσης Τε¬ 
χνικών Υπηρεσιών του Δήμου Κοζάνης για την απαλλαγή 
μελέτης κυκλοφοριακής σύνδεσης των υπόψη αθλητικών 
εγκαταστάσεων. 

8. Η με αρ. πρωτ. 174/24-1-02 απόφαση Νομάρχη Κοζά¬ 
νης περί έγκρισης περιβαλλοντικών όρων για την εγκατά¬ 
σταση του εν λόγω Κέντρου Αθλητισμού και Αναψυχής. 

9. Η με αρ. πρωτ. 10165/20-4-01 βεβαίωση αρτιότητας 
του Δήμου Κοζάνης. 

10. Τη θετική γνωμοδότηση της 1ης Συνεδρίασης/Θέμα 
2ο στις 31-1-02 του Περιφερειακού Συμβουλίου ΧΟΠ 
(Π.Σ.ΧΟΠ) Περιφέρειας Δυτικής Μακεδονίας. 

και επειδή: 

α) η Γ ενική Γ ραμματεία Αθλητισμού του ΥΠ.ΠΟ συμφω¬ 
νεί με τους αιτούμενους όρους και περιορισμούς δόμη¬ 
σης υπό την προϋπόθεση ότι δεν αντίκεινται στην κείμενη 
νομοθεσία και προτείνει αναλυτικά: 


Ποσοστό κάλυψης: 8.50% 

Συντελεστής δόμησης: 0.085 
Αποστάσεις Κτισμ. από όρια: >7.00 μ 
Ύψος κτιρίων: Κτίριο Εντευκτηρίου 7.50 μ +1.5 μ στέγη 
Ισόγεια κτίσματα 3.00 μ + 1 .5 μ στέγη 
Κλειστό Γυμναστήριο 11.00 μ 
β) οι παραπάνω προτεινόμενοι όροι και περιορισμοί δό- 
μησης δεν αντίκεινται στην σχετική νομοθεσία και επιτρέ¬ 
πουν την ανέγερση κτιρίων που δεν βλάπτουν το φυσικό 
περιβάλλον. 

γ) οι κερκίδες 1.300 θέσεων περίπου, όπως παρουσιά¬ 
ζονται στα σχετικά θεωρημένα από τη Γενική Γ ραμματεία 
Αθλητισμού του ΥΠ.ΠΟ σχέδια του φακέλου για το χώρο 
του γηπέδου ποδοσφαίρου, πρέπει να περιλαμβάνονται 
στο ποσοστό κάλυψης και το Σ.Δ. του γηπέδου που ανέρ¬ 
χονται σε 12% και 0.12 αντίστοιχα και να έχει εφαρμογή το 
αρθ. 1 του Π .Δ. της 24/31 -5-85 (ΦΕΚ 270 Δ') για την εκτός 
σχεδίου δόμηση με προσαύξηση του ύψους του κλειστού 
γυμναστηρίου κατά 1.20 μ., αφού κατασκευάζεται στέγη, 
προκειμένου να εκδοθεί νόμιμη οικοδομική άδεια,αποφα¬ 
σίζουμε: 

Καθορίζουμε τους όρους και περιορισμούς δόμησης 
για την κατασκευή Κέντρου Αθλητισμού και Αναψυχής 
στο Δ.Δ Κοίλων του δήμου Κοζάνης ως εξής: 

Ποσοστό κάλυψης: 12 % 

Συντελεστής δόμησης: 0.12 

Αποστάσεις Κτισμ.από όρια: >7.00 μ 

Υψος κτιρίων: Κτίριο Εντευκτηρίου 7.50 μ +1.5 μ στέγη 

Ισόγεια κτίσματα 3.ΟΟμ +1.5 μ στέγη 
Κλειστό Γ υμναστήριο 11.00 μ+1.20 μ στέγη 
σύμφωνα με το πιο πάνω σκεπτικό, όπως φαίνεται και 
στα σχετικά πρωτότυπα διαγράμματα του Νικολάου Στα- 
μάτη Διπλ. Πολιτικού Μηχανικού, σε κλίμακα 1:500, τα θε¬ 
ωρημένα από τη Γενική Γραμματεία Αθλητισμού του 
ΥΠ.ΠΟ και από τη Διεύθυνση ΠΕ.ΧΩ. Δυτικής Μακεδονίας. 

Η ισχύς της παρούσας άρχεται απότη δημοσίευση στην 
Εφημερίδα της Κυβερνήσεως. 

Από τις διατάξεις αυτής της απόφασης δεν προκαλείται 
δαπάνη εις βάρος του κρατικού προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κοζάνη, 12 Φεβρουάριου 2002 

Η Γενική Γραμματέας Περιφέρειας 
ΜΑΡΙΑ ΣΚΡΑΦΝΑΚΗ 

ΔΙΑΓΡΑΜΜΑ ΚΑΛΥ^ 

I Εομ^μμ3Α7λ«λ».^ * 2892158 μ3 

1 ΘΕΣΗ ΟΚΟΠΕΔΟΥ: ΔΔ. ΚΟΙΛΩΝ ΚΟΖΑΝΗΣ / ΚΤΟΣ ΣΧΕΔΙΟΥ 


■ ΓΙΡΟΤΒΝΟΜΕΝΕΣ ΚΤΡΙΑΚΕΣ 0-ΚΑΤΑΣΤΑΣΒΣ 

Α ΚΤΡΙΟ ΕΝΤΕΥΚΤΗΡΙΟΥ / ΑΠΟΔΥΤΗΡΙΩΝ 

ΔΟΜΗΣΗ: _ΕΟΓ0Ο: (Κ>,Οχ>9,θΧΐΟ,Οχ2.θΜΚ>.Οχ5,θ) 

ΥΠΟΓΕΙΟ: ( 3 . 80 x 4 , 70 X 10 , 0 x 18 , 70 X 5 , 0 x 5 . 70 ) 
ΣΥΝΟΛΚΗ ΔΟΜΗΣΗ 

ΥΨΟΣ: 7.50 ■*· 150 (στέγη) 


Β. ΚΤΡΙΟ νν.Ο. ΚΟΜΟΥ 

ΔΟΜΗΣΗ 7.60x5.00-38.0 μ 3 
ΥΨΟΣ: 3.0 + 1,50 (στέγη) 


-260,0 μ 3 
-233,36 μ 3 
-493,36 μ 3 


IV. ΠΡΟΤΕΜΟΜΕΝΕΣ ΕΓΚΑΤΑΣΤΑΣΗΣ ΑΘΛΗΤΙΣΜΟΥ / ΑΝΑΨΥΧΗΣ 
•ΓΗΠΕΔΟ ΠΟΔΟΣΦΑΡΟΥ 64.0x100.0 μ 
•ΓΗΠΕΔΑ ΜΝ-ΠΟΔΟΣΦΑΡΟΥ 4χ(20.0χ38.0 μ) 

•ΑΝΟΚΤΗ ΔΕΞΑΜΕΝΗ ΚΟΛΥΜΒΗΣΗΣ 15.0x25.0 μ 


Γ. ΚΤΡΙΟ ΠΡΟΠΥΛΟΥ - ΚΔΟΤΗΡΙΟΥ ΒΣΙΤΗΡΩΝ 
ΔΟΜΗΣΗ 8,00x4,00-32.0 μ 3 
ΥΨΟΣ: 3,0 + 1.50 (στέγη) 


V. ΠΡΟΤΕΜΟΜΕΝΗ ΕΛΑΧ. ΑΠΟΣΤΑΣΗ ΑΠΟ ΟΡΙΑ ΟΚΟΠΕΔΟΥ:7,ΟΟμ 


Δ. ΚΛΕΙΣΤΟ ΓΥΜΝΑΣΤΗΡΙΟ (ΜΕΛΛΟΝΤΚΟ) 

Αίθουσα αθλοπαιδιών 28.0x45,0 -1260,0 μ 

Αποδυτήρια (ΙΟ,0x45.0X10,0χ18,0)-630 μ 

ΣΥΝΟΛΟ -1890.0 μ 2 

ΥΨΟΣ: ΑΠΟΔΥΤΗΡΙΑ: 3.0 + 1.5 (στέγη) 

ΑΙΘΟΥΣΑ; 8.0 + φ.ο. κάλυψης αίθουσας 

ΣΥΝΟΛΟ ΠΡΟΤΕΜΟΜΕΝΗΣ ΔΟΜΗΣΗΣ: Α+Β+Γ+Δ-2.453.36 μ 3 
. ήτοι ΠΡΟΤΕΜΟΜΕΝΟΣ ΣΥΝΤΕΛΕΣΤΗΣ Δ0ΜΗΣΗΣ-0.085 


■τυκΛΜ-ΐ’ϊΜ οι ΐΗ>χΐΛί-5 χορΗΊΚΟΤΗΤΑΣ πεοίπου 1300 ΘΕΑΤΩΝ ΚΑΙ ΟΙ ΕΙΩΤΕγινΕΣ 

ΔΙΑΜΟΡΦΩΣΕΙΣ ΤΩΝ ΧΩΡΩΝ ΤΗΣ ΠΕΡΙΟΧΗΣ ΤΟΥΣ ©Α ΓΝΟΥΝ ΕΠΙ ΕΠΙΧΩΣΕΩΣ (ΔΘΊ ΠΡΟΣΜΕΤΡΩΝΤΑΙ ΣΤΟ ΣΥΝΤΕΛΕΣΤΗ ΔΟΜΗΣΗΣ) 





















1158 


ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Αριθ. 371 (4) 

Ανάκληση της 39/12.1.2000 απόφασης του Γενικού 
Γ ραμματέα Περιφερείας Θεσσαλίας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΘΕΣΣΑΛΙΑΣ 

Έχοντας υπόψη: 

1. Τις διατάξεις του άρθρου 1 παρ. 2 του Ν. 2503/1997 
«Για την οργάνωση και Διοίκηση της Περιφέρειας». 

2. Τη με αριθμό 1860/12.4.2001 (ΦΕΚ421/Β712.4.2001) 
απόφαση Γ ενικού Γ ραμματέα Περιφέρειας Θεσσαλίας 
«Για μεταβίβαση αρμοδιοτήτων και παροχή εξουσιοδότη¬ 
σης υπογραφής αποφάσεων εγγράφων κ.λ.π. με 
Ε.Γ.Γ.Π.Θ. στον Γενικό Δ/ντη Περιφέρειας, Δ/ντη Δασών 
Περιφέρειας, Επιθεωρητή Δασών, Διευθυντές Δασών 


Νομών και στους Προϊστάμενους των Δασαρχείων της 
Περιφέρειας». 

3. Την 39/12.1.2000 απόφασή μας με θέμα «Άρση μέ¬ 
ρους της 2330/26.8.1988 απόφασή μας αναδάσωσης του 
Νομάρχη Τρικάλων, αποφασίζουμε: 

Ανακαλούμε την 39/12.1.2000 απόφαση ως εκδοθείσα 
κατά πλάνη, επειδή δεν αφορά έκταση γεωργική και ιδιω¬ 
τική (άρθρο 44 παρ. 1 του Ν. 998/79) αλλά δασική (άρθρο 
44 παρ. 3 του Ν. 998/79). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Τρίκαλα, 4 Φεβρουάριου 2002 

Με εντολή Γενικού Γ ραμματέα Περιφέρειας 
Ο Διευθυντής Δασών 
ΘΕΟΔΩΡΟΣ ΝΤΙΝΤΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



